Svindland var utdannet lege fra Universitetet i Zürich. Hun arbeidet fra 1972 til 1977 som overlege ved hygienekontoret i Helsedirektoratet og var fra 1978 til 1988 overlege og leder for bedriftshelsetjenesten i Direktoratet for Statens Arbeidstilsyn. Hun var også tilknyttet Arbeiderbevegelsens bedriftshelsetjeneste og var leder i Arbeiderpartiets kvinnebevegelse. Senere meldte hun overgang til Høyre.